দু’লক্ষ টাকার জাল নোট-সহ গ্রেফতার ভুয়ো সাংবাদিক

সামশেরগঞ্জ: সাংবাদিকের ছদ্মবেশে জাল নোটের কারবার! সামশেরগঞ্জ থেকে গ্রেফতার ভুয়ো সাংবাদিক। বৃহস্পতিবার সন্ধ্যেবেলায় সামশেরগঞ্জের ধুলিয়ানের কলাবাগান গঙ্গাঘাট থেকে গ্রেফতার অভিযুক্ত। পুলিশ সূত্রে খবর, ধৃত জাল নোট ভর্তি পিঠ ব্যাগ নিয়ে ধুলিয়ান এসেছিল। সেখানেই পুলিশের ফাঁদে পা দেয় সে। ধুলিয়ান গঙ্গাঘাট দিয়ে মালদা হয়ে জাল নোটগুলি পাচারের পরিকল্পনা ছিল তাঁর।

জানা গিয়েছে, ধৃতের মুর্শিদাবাদের লালবাগে। বাড়ি গোপন সূত্রে খবর পেয়েই, স্থানীয় পুলিশের তৎপরতায় চলে নাকা তল্লাশি। লালবাগের বাসিন্দা ওই যুবকের ব্যাগ খুলতেই বেরিয়ে পড়ে দুই লক্ষ টাকার জাল নোট। সবকটিই ছিল জাল নোট।

আরও পড়ুন: মেদিনীপুর মেডিক্যাল কলেজে কর্মবিরতির ডাক জুনিয়র চিকিৎসকদের

সূত্রের খবর, ধরা পড়ার পর নিজেকে সাংবাদিক পরিচয় দেওয়ার চেষ্টা করে ওই যুবক। সোশ্যাল সাইটে স্থানীয় একটি পোর্টাল চালান বলে দাবি তাঁর। ধৃত ভুয়ো সাংবাদিক কতদিন থেকে জালনোট কারবারের সঙ্গে যুক্ত রয়েছে কিংবা আর কারা রয়েছে, খতিয়ে দেখছে পুলিশ। শুক্রবার ধৃত ওই ভুয়ো সাংবাদিককে আদালতে পাঠাবে সামশেরগঞ্জ থানার পুলিশ।

দেখুন আরও খবর: